GiliGold/VAD_KnessetCorpus huggingface dataset:
רונית אלימלך: משרד החינוך נותן מלגות לתלמידים והמלגות האלה בסופו של דבר מגיעות בעיקר לתלמידים שנוסעים במשלחות של המשרד ולא במשלחות בתי-הספר, כאשר המידע הזה לגבי המלגות לא הגיע אליהם.
רונית אלימלך: הוצאנו שאלונים לבתי-הספר וקיבלנו תשובות ולפיהן הרבה מהם לא יודעים על קיום המלגות או אין להם נגישות למלגות האלה, כך שבסופו של דבר באמת מרבית המלגות מחולקות לתלמידים שיוצאים במסגרת משלחות משרד החינוך.
רונית אלימלך: אנחנו חשבנו שראוי לדאוג לכך שאם יש תלמידים שמצבם קשה והם נוסעים במסגרת משלחות בתי-הספר, שגם הם יוכלו גם הם ליהנות מהמלגות האלה.
רונית אלימלך: אמנם הסכום שניתן הוא סכום סמלי ושולי, ולכן גם תלמידים שזוכים ליהנות מהן, זה לא כל כך משמעותי אם מדובר בסבסוד.
רונית אלימלך: לגבי החברה שזכתה מצאנו שהמשרד מסבסד את החברה הזאת ב1.6- מיליון שקלים באותה שנה שבדקנו אותה, בשנת 2000, על השתתפות בהוצאות המשרד.
רונית אלימלך: זאת אומרת, המשרד למעשה מסבסד את התלמידים שיוצאים במסגרתו אבל אותן חברות שראו את המכרז לא ידעו למעשה שקיים סבסוד כזה.
רונית אלימלך: הסכום הזה הופיע בחוזה שנחתם עם החברה ולכן אנחנו חשבנו שהיה ראוי שזה יבוא לידיעת החברות האחרות.
רונית אלימלך: בדקנו את המחירים ואת העלויות של המסע.
רונית אלימלך: יש שתי חברות שמטיסות, "אל על" ו-"לוט" שזו החברה הפולנית.
רונית אלימלך: יש הפרש של מאה דולר לטובת "אל על".
רונית אלימלך: זאת אומרת, המחיר ב"אל על" גבוה יותר מאשר ב-"לוט" במאה דולר.
רונית אלימלך: לפי הממצאים שהעלינו מהשאלונים, מסתבר שמרבית משלחות בתי-הספר נוסעים באמצעות חברת "לוט".
רונית אלימלך: ראינו שחברת "אל על" גובה ממשלחות בתי הספר סכום גבוה יותר עבור הטיסה ממה שהיא גובה מהמשלחות של משרד החינוך, כך שיש כאן הטיה לטובת המשלחות של משרד החינוך.
רונית אלימלך: הבאנו כדוגמה את העובדה שנוסעים שקונים כרטיס ישירות דרך משרדי ממשלה מקבלים עשרה אחוזי הנחה ב"אל על" כי הם חוסכים את התיווך בין הסוכנויות לחברת "אל על".
רונית אלימלך: משלחות בתי הספר כשהן מתקשרות עם סוכנויות נסיעות, הן לא מבקשות מהן פירוט של המרכיבים השונים של הנסיעה.
רונית אלימלך: הן אפילו לא יודעות מה מרכיב של מחיר הטיסה, בתי המלון וכולי.
רונית אלימלך: הצגנו אפשרויות להוזלת המחירים וחשבנו שמן הראוי שיבדקו את הנושא הזה.
עודד כהן: אנחנו משקיעים רק לביטחון ששה מיליון שקלים וזה עבור כל המשלחות, הממלכתיות והעצמאיות.
עודד כהן: אני חייב לציין שזה לא מפעל רגיל אלא זה מפעל לאומי.
עודד כהן: אני מצטער על חוסר הענווה, אבל שיראו לי משרד ממשלתי אחד שמעלה ומוריד מטוסים ולוקח רכבות, מוביל ילדים, מאכיל ילדים ועובר חוויה חינוכית שהשיא שלה זה המסע לפולין.
עודד כהן: אני יכול לומר שאין לנו מחקר ועל זה המבקר מתריע, אבל אם בודקים היום מה נעשה במערכת החינוך בנושא הנחלת השואה, אני חושב שמשנת 1988 התרומה שלנו הייתה אדירה.
עודד כהן: גם לעדות שהתלמידים נחשפים, גם מכוני השואה שהתפתחו בממדים גדולים מאוד, כי היום – וסליחה שאני אומר – יש צריכה.
עודד כהן: היום יש מודעות גדולה מאוד של בתי הספר לנושא אם יוצאים לפולין או לא יוצאים לפולין.
עודד כהן: לכן אני אומר שזה מפעל שיש למדינת ישראל להתגאות בו.
עודד כהן: אני לא אומר שזה כל הפן החינוכי, חברתי, ערכי של זהות יהודית אבל זה ודאי תורם את התרומה הסגולית שלו.
עודד כהן: לבעיות הטכניות.
עודד כהן: הבחנה בין המשלחות הממלכתיות והעצמאיות היא הבחנה.
עודד כהן: כשמנהל בית ספר לא רוצה לצאת אתנו, מה שמופיע בדוח זה לא מה שלצערי נעשה בשטח.
עודד כהן: כשמנהל בית ספר אומר שהוא לא נוסע עם משרד החינוך כי המסלול לא נראה לו, זה לא יכול להיות כי את המסלול הוא מקבל מאתנו והוא לא יכול לשנות אותו.
עודד כהן: יש מנכ"ל עם קריטריונים למסע לפולין והמנהל לא יכול לשנות אותו אלא הוא חייב לצאת במסלול שקבענו וזאת כי יש לנו תוכנית שאתה מכיר אותה, שהיא הדרגתית, גם נפשית וגם אחרת.
עודד כהן: כשמנהל בית הספר לא רוצה להיות מעורב עם תלמידים אחרים, זה חלק מהעיקרון של משרד החינוך.
עודד כהן: כן, אנחנו בעד צפון, דרום, מרכז, דתיים, שאינם דתיים, ערבים, חינוך מיוחד, עיוורים ואחרים.
עודד כהן: כן, זו המטרה של משרד החינוך ואנחנו גאים בכך.
עודד כהן: הוצאתי את הדוח ואם יסתכלו, יש לנו העדפה לעיירות פיתוח, יש לנו העדפה לאזורי מצוקה, ובמשלחות הממלכתיות אנחנו קובעים את הכללים.
עודד כהן: הכלל הנוסף שלנו – וההבדל בינינו לבין המשלחות העצמאיות ויש לו משמעות – זה בזה שאנחנו אומרים 150 אלף בני נוער לא יכולים לצאת לפולין.
עודד כהן: הקריטריון של משרד החינוך אומר בית ספר קטן, כל השכבה או רוב השכבה עוברת תהליך חינוכי, בית הספר הקטן קובע את נציגיו ומינימום יוצאים 16 תלמידים, בית ספר בינוני שולח 32 תלמידים, בית ספר גדול שולח 64 תלמידים, ונכון, לריאלי אנחנו אומרים לא.
עודד כהן: לעיריית תל-אביב אנחנו אומרים שני מטוסים ולעיריית ירושלים אנחנו אומרים מטוס.
עודד כהן: לרשת עמית אומרים מטוס, לרשת אורט אומרים מטוס.
עודד כהן: היינו יכולים להוציא מאות, אבל אנחנו אומרים לא.
עודד כהן: אני אומר שוב שזה מפעל חינוכי ברמה גבוהה וכך גם באנו לחברת "אל על" משנת 1988 ואני מוכרח לומר ש"אל על" נענתה לכל בקשותינו המיוחדות כי זה אומר להעלות מטוסים ענקיים עם כמויות גדולות מאוד כי ביום השואה הנוכחות של הנוער הישראלי חשובה לנוער וחשובה לנו כלפי העולם.
עודד כהן: חברת "אל על" נהגה בנו בצד הארגוני בצורה שאין לנו אלא מילות שבח.
עודד כהן: אין לנו טענות לגבי הצד הניהולי, ביטחוני ובטיחותי של "אל על" עם כל הוויכוחים שיש לנו אתה.
עודד כהן: אנחנו לא מצליחים לפצח את הנושא של גובה מחיר הטיסה.
עודד כהן: אנחנו לא מצליחים לשכנע את "אל על" שאנחנו סוכן הנסיעות הגדול ביותר ובגלל זה אנחנו צריכים לקבל תנאים יותר טובים למרות שקיבלנו הנחות.
עודד כהן: לגבי הנושא של המכרזים.
עודד כהן: נמצאת כאן עורכת-הדין אילת מלקמן ואני מבקש שהיא תגיב כי אני לא בקיא בנושא.
עודד כהן: לגבי חברות השכר.
עודד כהן: היה לנו משא ומתן טוב ואמיתי עם חברת "ארקיע", וגם עם "אישראייר", אבל הבעיה היא שאנחנו לא יכולים להתארגן לכך שמטוס נוסע ומטוס חוזר.
עודד כהן: למשרד החינוך – אני מדבר על המשלחות הממלכתיות – יש שלושה תאריכים ואנחנו לא יכולים כל השנה לנהל את זה.
עודד כהן: אגב, אין יחידה במשרד כידוע לך אלא זה המילואים בחינוך שאנחנו עושים.
עודד כהן: אף אחד מאתנו לא מקבל כסף עבור הטיפול בנושא הזה, לא המדריכים, לא הרופאים, חוץ מההוצאות בפועל.
עודד כהן: זה בעצם הערך הנוסף שעידית דניאל ציינה בדוח.
עודד כהן: יש הוצאה של מיליון ו600- אלף שקלים שמשרד החינוך מוציא ואני אומר על מה הוא מוציא.
עודד כהן: חברת טיסות השכר אומרת שהיא מוכרחה טיסות בשיטת BACK TO BACK.
עודד כהן: אם הטיסות הן לא BACK TO BACK, המחיר קופץ פי שניים כי אני הרי קונה מטוס שלם.
עודד כהן: אם אני צריך לשלם עבור המטוס הריק, לא הרווחתי כלום.
עודד כהן: בדקנו את הנושא של קטוביץ' וזה לא כל כך פשוט.
עודד כהן: אני צריך לצאת מקטוביץ' ולחזור מקטוביץ' וזה אומר גם זמן.
עודד כהן: אפילו אם ניסע קודם לקרקוב ואחרי כן לוורשה, יש לנו בעיה חינוכית אבל נאמר שנתגבר עליה, אבל אז היינו צריכים להעמיד אוטובוסים ובדקנו את העלויות שלהם.
עודד כהן: לשלוח את הילדים קודם לוורשה, זה מרחק נסיעה לא קטן.
עודד כהן: לעשות את המסלול של ורשה, טרבלינקה, לובלין ואחרי כן אני צריך לחזור חזרה לקטוביץ', זאת הוצאה כספית לא קטנה וזה בזבוז זמן.
עודד כהן: הזמן שלנו במקום הוא מאוד קצוב ואנחנו מדברים על שמונה ימים.
עודד כהן: לבלרוסיה לא נסענו אבל עכשיו היה לנו הסכם עם הסוכנות היהודית.
עודד כהן: הסוכנות היהודית הסכימה לסבסד - בבתי ספר בדרום שלא הצליחו אף פעם לצאת – עד חמישים אחוזים מההוצאה של תלמידים.
עודד כהן: מדובר בבתי ספר מסוימים בנגב.
עודד כהן: לכן אני אומר שאנחנו בעד טיסות השכר, אבל אני לא רואה היום איך אנחנו יכולים לעשות את זה בגלל אישורי הנחיתה.
עודד כהן: אולי אם יתנהל משא ומתן עם הפולנים, ואני לא מאמין, וייתנו להם לנחות בוורשה, אז צריך לחשוב על זה.
עודד כהן: יש לנו הוראה משרת החינוך להוציא מכרז פומבי לגבי הטיסות.
עודד כהן: אנחנו גומרים את ההליכים של המכרז ויצא מכרז פומבי לטיסות כי עד היום עבדנו בפטור חשב כללי.
עודד כהן: החשב הכללי התיר לנו לא לפרסם מכרז אלא לעשות הסכם עם "אל על", כי שירותי הקרקע הם במכרז אחר.
עודד כהן: לכן המכרז עשוי ואני מקווה שהוא יאושר בוועדת הרכישות הקרובה ואז הכל פתוח.
עודד כהן: במכרז הזה אפילו הכנסנו את נושא קטוביץ'.
עודד כהן: אמרנו שאם המחירים יהיו כל כך נמוכים - אינני מאמין שנוכל לעשות BACK TO BACK – אם תיפול הכרעה במשרד החינוך שאנחנו מוציאים מכרז על עבור כל העשרים אלף ואומרים למנהל בית הספר, כמו שאנחנו אומרים היום בביטחון, שהוא רשאי לצאת רק במרץ, אפריל, מאי ויוני כי יש לנו ביטחון, ותהיה מערכת ממוחשבת של חברות הטיסות שיזכו במכרז, אז יש סיכוי סביר שנוזיל את המחיר כי אז אנחנו באים כסוכנים ענקיים של עשרים אלף נוסעים.
עודד כהן: לגבי חברת התעופה "לוט".
עודד כהן: לפי הכללים החדשים, מאז הוראתו של שריד, מוכרחים לצאת לשמונה ימים אבל בתקופת הביקורת נסעו בתי ספר לא מעטים בחברת "לוט", כי היא הורידה את המחירים.
עודד כהן: היא נתנה מחיר ונתנה טיסה של שבעה ימים.
עודד כהן: לגבי המשלחות הממלכתיות והעצמאיות.
עודד כהן: אנחנו נוסעים בתקופת השיא.
עודד כהן: אנחנו נוסעים ביום השואה וזו תקופה בה "אל על" מעלה את המחירים ואנחנו נוסעים בספטמבר.
עודד כהן: לכן המחירים שלנו כאילו יותר גבוהים.
עודד כהן: אגב, אני לא רוצה להיכנס לפולמוס, אבל בדקנו את זה כמה פעמים.
עודד כהן: מה שמשרד החינוך נותן מעבר לטיסה, רוב המשלחות הממלכתיות מקבלות כמה וכמה יותר.
עודד כהן: הן מקבלות רופאים, הן מקבלות טקסים, הן מקבלות חסידי אומות אולם, ואנחנו מחזירים כסף.
עודד כהן: זאת אומרת, באותו רגע שנגמר המפעל, אנחנו יכולים להראות גם בדוח עצמו שאם החזרנו 48 דולר, המחיר יורד.
עודד כהן: אנחנו אולי לא יותר זולים, אבל אני לקחתי את מרץ שנה זו וראיתי מה המחירים בבתי ספר שאנחנו מכירים והמחירים הם 1,255, 1,270, 1,110, 1,220, 1,195, 1,230 כאשר הזול ביותר זה 1,080.
עודד כהן: הנסיעות שלנו, בלי שהחזרנו את היתרה, עולות 999 דולר פלוס כל המערכת שאני מדבר עליה שהילד מקבל אותה.
עודד כהן: בדוח מופיע שהייתה לנו שנה שלא יכולנו לכסות את המלגות למשלחות הממלכתיות.
עודד כהן: השרה הכריזה שהיא תוסיף לקרן המלגות עוד חצי מיליון וזה יהווה שיפור גדול.
עודד כהן: לא פרסמנו את המלגות, אבל כולם עוברים את ההשתלמויות אצלנו, ואנחנו מודיעים להם שבמקרים מיוחדים – עולים חדשים, משפחות חד-הוריות, בני מובטלים וכיוצא באלה – אנחנו נותנים מלגות.
אילת מלקמן: תנאי הסף במכרז, בשנת 1999, כשהוצאנו את המכרז, היו אותם תנאי סף שהיו בשנת 1995.
אילת מלקמן: בשעתו הייתה תביעה – ואני לא יודעת אם זה עלה בדוח, אבל זה עלה בדוח הראשון – כנגד המשרד וכנגד חברה שזכתה במכרז, החברה שמפעילה את המכרז היום, כנגד תנאי הסף לאחר שהחברה זכתה.
אילת מלקמן: הטענה הזו בדבר תנאי הסף שהם חמורים מדי, זו טענה שנדחתה בבית המשפט.
אילת מלקמן: לגבי הטיסות ב"אל על".
אילת מלקמן: כמו שעודד אומר, היום יוצאים למכרז.
אילת מלקמן: הקטע של לתת ישירות לחברת "אל על" עדיין צריך לקבל פטור מחשב כללי ממכרז.
אילת מלקמן: הדרך הנכונה לדעתי עדיין מבחינה משפטית היא דרך של מכרז.
אילת מלקמן: לגבי תנאי תשלום.
אילת מלקמן: סעיף 17 לתקנות חובת המכרזים מחייב לצרף את החוזה כדי שלא יהיו שום תנאים שלא היו ידועים אחר כך.
אילת מלקמן: מאחר שהטופס של החוזה שלנו – שאני לא יודעת אם הראו לכם את החוזה הכרוך עצמו כולו – הוא טופס מאוד סטנדרטי וכללי שבעצם לא אומר שום דבר.
אילת מלקמן: למעשה החוזה, ההתקשרות עצמה, הוא בגדר הצעה, המכרז וההצעה שהוגשה ובעצם זה כולל את כל התנאים פלוס אולי עשו נספח תשלומים לאור המכרז, אבל כל זה עולה מהמכרז.
אילת מלקמן: לכן יש לנו פרק של תנאי תשלום שהוא מפורט אבל הרובריקה החסרה היא באמת לגבי הסכומים.
אילת מלקמן: תנאי התשלום בחוזה עצמו מועתקים מהמכרז.
אילת מלקמן: לגבי המחיר אני לא יכולה לדעת עד שמישהו מגיש הצעה וזוכה במכרז.
אילת מלקמן: תנאי התשלום עצמם לא משתנים ותמיד הם על-פי דיווח חודשי וכולי ואלה תנאים שכתובים במכרז עצמו.
אילת מלקמן: זה פועל בשיטה הזאת לגבי כל המכרזים שלנו.
אילת מלקמן: זאת אומרת, אותם תנאי תשלום שכתובים במכרז יהיו תנאי התשלום בחוזה.
רונית אלימלך: הסבסוד של המיליון ו600- אלף, החברות שמגישות את הצעתן למכרז, הן לא יודעות על הסכום הזה ולכן הן לא לוקחות אותו בחשבון מבחינת העלויות שלהן.
רונית אלימלך: הן לא לוקחות בחשבון את סבסוד המשרד פר תלמיד וזה יוצא כמאתיים דולר לתלמיד.
אמנון רובינשטיין: שמעתי בשמחה רבה על הגידול במספר הנוסעים במשלחות מישראל.
אמנון רובינשטיין: הנושא נושא חשוב ביותר ואני חושב שחשוב להוסיף ילדים נוספים.
אמנון רובינשטיין: זה אני אומר לא בהקשר של דוח מבקר המדינה.
אמנון רובינשטיין: אני אומר לאנשי "אל על", לאנשי "ארקיע" ו"אישראייר" שחשוב מאוד להוזיל כאן את המחיר.
אמנון רובינשטיין: אני חושב שזה גם אינטרס מסחרי מובהק אבל בנסיעות האלה יש גם שליחות לאומית מכיוון שיש ביקוש גדול מאוד לנסיעות האלה ויש הרבה תלמידים שלא יכולים לנסוע וזה מצב שאנחנו לא יכולים להסכים אתו.
אמנון רובינשטיין: אם נגיע לעשרים אלף שזה מספר אדיר - זה התחיל כזרם קטן של כמה מאות – צריך לנצל את היתרון לגודל וההנחות לגודל.
אמנון רובינשטיין: תמסור את זה בשמי למנכ"ל "אל על".
אמנון רובינשטיין: אני מבקש גם מ"אל על", גם מ"ארקיע" וגם מ"אישראייר" להציע את התנאים המיוחדים האופטימליים שימשכו הרבה בני נוער לנסוע למחנות ההשמדה במזרח אירופה.
אמנון רובינשטיין: אני עצמי נפגשתי עם הרבה תלמידים והמרירות על כך שחלק לא יכולים לנסוע היא עצומה.
אמנון רובינשטיין: בסך הכל לא מדובר בבילוי למרות השמועות על מקרים חריגים.
אמנון רובינשטיין: המקרים החריגים חמורים אבל הם לא מלמדים על הכלל.
אמנון רובינשטיין: לכן אני מבקש שהמשרד יפנים את כל הערות מבקר המדינה ואני פונה לחברות שישתתפו במכרז ואומר שתעשו מאמץ כדי שיותר ויותר תלמידים יוכלו להשתתף בחוויה החשובה הזאת.
חברי הוועדה: בשלום וילן מוסי רז אברהם שוחט
מוזמנים: משרד מבקר המדינה מבקר המדינה אליעזר גולדברג שלומית לביא - עוזרת בכירה למבקר המדינה ודוברת המשרד מנחם גוטרייך - סגן ממונה בכיר על אגף משרד התיירות חגית זקס - יועצת תקשורת משרד האוצר אלעד תמרי - רפרנט תיירות באגף תקציבים פורום התיירות הכפרית רז ארבל - חבר הפורום ומרכז תיירות נגב התאחדות המלונות מיכל זומר - לוביסטית רשות הטבע והגנים מדי אורון - מנהל חטיבת תכנון ופיתוח משרד ראש הממשלה גדעון פרבר - מנהל תחום
מנהלת הוועדה: הצעה ל"דיון מהיר" בנושא התנהלות משרד התיירות – הצעת חברי הכנסת אבשלום וילן ואברהם שוחט
אמנון רובינשטיין: נמצאת לפנינו הצעה לדיון מהיר אשר הועברה אלינו מנשיאות הכנסת בנושא התנהלות משרד התיירות, הצעה של שני חברי כנסת, אבשלום וילן ואברהם שוחט.
אמנון רובינשטיין: הוזמן לישיבה שר התיירות, חבר הכנסת בני אלון.
אמנון רובינשטיין: האם יש פרוצדורה מיוחדת להצעה לדיון מהיר?
ירדנה מלר-הורוביץ: היינו אמורים לדון בנושא בתוך שבוע, אבל מכיוון שסדר היום של הוועדה היה עמוס זה לקח שבועיים.
אמנון רובינשטיין: חבר הכנסת וילן, בבקשה תציג את הדברים.
אבשלום וילן: הנוהל הוא שמסיום הדיון הוועדה אמורה להניח על שולחנה של מליאת הכנסת את סיכום הדיון המהיר, בדרך כלל תוך ארבעים ושמונה שעות.
אבשלום וילן: ראשית ברצוני לומר למען הגילוי הנאות שביקשנו את הבקשה בעקבות פירסום כתבה גדולה בנושא בעיתון הארץ, אלא שאני שולל לחלוטין על הסף את הטענה שעלתה בכתבה שעל פיה שר תיירות איננו יכול להיות מי שהוא מתנחל או שגר בשטחים.
אבשלום וילן: אני כופר בטענה זו לחלוטין.
אבשלום וילן: שר תיירות יכול להיות כל פוליטיקאי המבצע את תפקידו היטב.
אבשלום וילן: הפסילה הזאת מראש היא חמורה בעיני ואני מנצל את הבמה הזו כדי לומר זאת מראש.
אבשלום וילן: לעצם העניין, אנחנו פנינו בבקשה לדיון על שלושה נושאים.
אבשלום וילן: הנושא הראשון הוא מינוי אנשים חסרי ניסיון מקצועי לתפקידים הדורשים ניסיון והיכרות בענף.
אבשלום וילן: זאת על פי הכתבה וכן מספר פעמים נוספות שדובר בתקשורת דובר על כך שלתפקיד המנכ"ל, במקום להביא מינוי מקצועי של איש בעל ניסיון ניהולי, ניסה השר בני אלון למנות את מנכ"ל מולדת ולאחר מכן עשה מינויים זמניים.
אבשלום וילן: כמו כן נטען כי מתוך שמונה אנשים שמינה רובם המכריע באו מהמילייה של השר, בעוד שאנחנו יודעים שמשרד התיירות הוא משרד מאוד מקצועי.
אבשלום וילן: יושב ראש הוועדה לביקורת המדינה פרופ' אמנון רובינשטיין הואשם במפלגתנו רבות כשהוא היה שר ומעולם לא עשה מינויים פוליטיים, מעבר לעוזר אישי ועוד משהו.
אבשלום וילן: גם השרים האחרים אצלנו נזהרו מאוד במינויים הפוליטיים והיה על זה הרבה מאוד כעס וביקורת.
אבשלום וילן: אני העברתי בכנסת הזו שורת חוקים נגד כל הרעה החולה הזאת של המינויים הפוליטיים.
אבשלום וילן: אתמול הצלחנו להפיל בוועדת הכספים של הכנסת הצעה למתן גיבוי שממשלת ישראל העבירה אותה כלאחר יד, של חמש מאות מיליון שקלים, כאשר מבקרת המדינה כתבה עליה דברים קשים ביותר על הונאה בקנה מידה של מיליונים שמעסיקים הונו את המדינה בשנות העליה הגדולות.
אבשלום וילן: הורדנו את ההצעה.
אבשלום וילן: אני הובלתי את המהלך ואמרתי שזה מריח בבחינת כמעט כסף עבור קבלנים חברי מרכז.
אבשלום וילן: כלומר אם היתה תכנית רצינית של עידוד תעסוקה, זה דבר אחר, אבל העובדה היא שאיש מאנשי משרד האוצר לא תמך בכך וכמו כן דו"ח מבקרת המדינה היה חריף ביותר בנושא הזה.
אבשלום וילן: והנה אותו חוק משנת 92' הובא פעם נוספת כלאחר יד.
אבשלום וילן: אין ברירה אלא לקרוא לו חוק תמיכה בקבלנים חברי מרכז, על כל המשמעות של זה.
אבשלום וילן: כמו כן הועבר בקריאה ראשונה חוק של מינוי חברי מרכז כדירקטורים בדירקטוריונים ממשלתיים, דבר שהוא חמור מאוד כשלעצמו.
אבשלום וילן: כל הסיפור הזה הוא אנטי ממלכתי.
אבשלום וילן: אני חושב שלשר מותר להביא איתו סגל מצומצם, אבל ברוב המשרדים המקצועיים מנכ"ל חייב להיות מינוי מקצועי ולא מינוי פוליטי, ומעבר לעוזרים אישיים, ראש לשכה, דובר ודברים מסוג כזה, כל השאר חייב להיות מקצועי.
אמנון רובינשטיין: דובר משרד זה גם כן מינוי מקצועי, זה יועץ תקשורת של שר.
אבשלום וילן: נושא שני, על פי הכתבה נעשתה חלוקה לא הוגנת של כספי המשרד הכוללת הפניית חלק משמעותי מכספי משרד התיירות לטובת אתרים בהתנחלויות אשר ממילא אינם מתויירים.
אבשלום וילן: פה אני מודה שניסיתי לרדת לשורש המספרים מאז הגשת הבקשה ולא הצלחתי לעשות זאת באופן מלא.
אבשלום וילן: כבר חודש וחצי אני מחזיק בידי את הגיליון של ביטאון תעשיית המלונאות בישראל הנקרא "מלונאים", ושם המספרים המוצגים הם די קשים.
אבשלום וילן: הם מדברים על ירידה של חמישים ושניים אחוזים בהכנסות מתיירות מאז פרוץ האינתיפדה, מאוקטובר 99' עד ספטמבר 2000'.
אבשלום וילן: מדובר על שישים אחוז ירידה בלינות בבתי מלון, מאחד עשרה נקודה אחד מיליון לינות זה ירד לארבע פסיק שש, כלומר זו ירידה דרסטית.
אבשלום וילן: מוצגת שם ירידה של שבעים ותשעה אחוז בטבריה ושמונים ושניים אחוז באילת בלינות תיירים.
אבשלום וילן: אין ספק שיש פה משבר מאוד גדול בתיירות שהוא ברובו המכריע אקסוגני, כלומר תוצאה של גורמים חיצוניים, של המשבר בעקבות האינתיפדה, ולאו דווקא כתוצאה ממדיניות משרד התיירות.
אבשלום וילן: נשאלת השאלה, האם בשנה כזאת משרד התיירות צריך לתמוך בהתנחלויות.
אבשלום וילן: גרים שם אנשים הנמצאים במצוקה מאוד קשה ותחת התקפות קשות, אלא שיש הבדל בין תמיכה וסיוע בטחוני ובכל תחום אחר לסיוע של משרד התיירות לאיזורים שאני מניח שהם כנראה לא כל כך מטויילים במצב הזה.
אבשלום וילן: ידוע לי שגם גורמי הבטחון נוטים לא לאשר כרגע טיולים במקומות אלה.
אבשלום וילן: הדבר נראה לי מוזר, ואני מודה שהכתבה היא בהחלט חלקית משום שהיא נתנה רק כמה מספרים, ולא הראתה את תמונת המקרו.
אבשלום וילן: הופיעו בה מספר נתונים של השקעות דווקא הפעם בתיירות ביש"ע.
אבשלום וילן: לא מדובר בסכומים גדולים, כל סכום הוא עשרות אלפי שקלים, אבל אינני יודע אם כרגע המקום המועדף לתמיכה בתיירות הוא גוש קטיף או דרום הר חברון או סוסיא או מערת המכפלה.
אבשלום וילן: כאשר רואים מה שקורה באילת, בטבריה, בירושלים ובמקומות אחרים זה נראה לי שיקול לא ענייני, כאילו יש פה איזו העדפה פוליטית.
אבשלום וילן: אני מאוד מקווה שיבואו אנשי המשרד ויגידו לא כצעקתה אלא בדיוק להיפך.
אבשלום וילן: הנקודה השלישית הינה חוסר תיאום בין משרד התיירות לשאר משרדי הממשלה.
אבשלום וילן: ברצוני להזכירכם שהתקיים פה דיון עוד בתקופת השר הקודם, רחבעם זאבי ז"ל, בנושא המשבר בתיירות, בוועדת הכספים וועדת הכלכלה.
אבשלום וילן: קיבלנו החלטה על תמיכה מאסיבית בתיירות ובסופו של דבר הוחלט על סדר גודל של כמדומני שלוש מאות מיליון שקל תמיכה.
אבשלום וילן: השאלה הגדולה היא כיצד מתמודדים עם משבר התיירות ברמת המקרו והאם גם את התיירות הופכים למנוף פוליטי מסוג כזה או אחר, או באמת מנהלים מדיניות חסרת פניות לחלוטין לטובת הענף, הנמצא במשבר קשה.
שר התיירות בני אלון: אני מודה על ההזדמנות להיות כאן תחת שרביט היושב ראש ובנוכחותו של מבקר המדינה.
שר התיירות בני אלון: אני אגע בשלושת הנקודות שהעלית.
שר התיירות בני אלון: הנקודה הראשונה, בעניין של שיטת הממשל שלנו, אני מוכרח להגיד שכשר עכשיו אני רואה דברים שלא ראיתי קודם, והיא לא לגמרי פסולה.
שר התיירות בני אלון: יש לצערי בטבע האנושי התאבנות מסויימת של בירוקרטיה, של פקידות, שמתרגלת לסגנון חשיבה מסויים.
שר התיירות בני אלון: מדי פעם נכנס לתפקיד שר שהוא לא מקצוען, אבל יש לו (במידה ואמנם יש לו) יכולת לחשיבה מחודשת, קצת ליצירתיות, ותפקידו בעיקר לקבוע יעדים ומדיניות של משרד, לסייע בתקציבים של משרד, בקשרים הפוליטיים שיש לו, וזה מאוד עוזר לסייע בדברים הללו.
שר התיירות בני אלון: במידה והעסק נשמר טוב וכללי התקציב נשמרים והדברים נשמרים כמו שהם צריכים, השילוב יכול לצאת מוצלח.
שר התיירות בני אלון: יש בזה גם המון חסרונות.
שר התיירות בני אלון: אני לא מדבר על חילופי השרים במקרה שלי, אני נכנסתי למשרד בנסיבות שכולנו מכירים אותם, שכדוגמתם לא היו מאז קום המדינה ולא יהיו אם ירצה השם, נסיבות של אחרי רצח.
שר התיירות בני אלון: אבל גם לפני הרצח של גנדי, השר ליפקין שחק התחלף באותה קדנציה, וזה קשה.
שר התיירות בני אלון: יש חסרונות בשיטה הפוליטית הזאת אבל יש בה גם יתרונות.
שר התיירות בני אלון: כללי המינהל הם שהמנכ"ל הוא משרת אמון ושכל שר מביא איתו שמונה משרות אמון.
שר התיירות בני אלון: חוץ מזה אסור לי לגעת שלא דרך כללי נציבות שירות המדינה בשום משרה או בשום תפקיד בתוך משרד התיירות, וכך נעשה.
שר התיירות בני אלון: אני השארתי חלק ממשרות האמון שהיו לקודמי והוספתי מספר משרות חדשות, בעיקר אלה שהיו איתי קודם.
שר התיירות בני אלון: אני לא חושב שאם אדם עובד איתי ארבע, חמש שנים כעוזר פרלמנטרי, הוא צריך להיזרק לרחוב בגלל שאני נהייתי שר, וכאלה הם משרות האמון.
שר התיירות בני אלון: מתוך משרות האמון אני מבין שהכתבת מעיתון "הארץ" לא אוהבת ששלושה וחצי הם מתנחלים, לא עלינו.
שר התיירות בני אלון: אלא שאין זו האמת.
שר התיירות בני אלון: זהו עיתון של אנשים שחושבים שהם חושבים, והם לא צריכים לבדוק יותר מידי נתונים.
שר התיירות בני אלון: היא אומרת שהם מתנחלים כולם אבל הרוב אינם מתנחלים.
שר התיירות בני אלון: גם אם הם כן מתנחלים, והם עובדים איתי ואני אוהב לעבוד איתם, הם ימשיכו לעבוד איתי.
שר התיירות בני אלון: זה כל הנושא של המינויים הפוליטיים.
שר התיירות בני אלון: מי שמכיר אותם יודע שהם מעולים, כשרוניים, והם היו עונים על כל מכרז בתפקיד הזה.
שר התיירות בני אלון: המנכ"ל שאני רציתי להביא שמו אריאל סנדר.
שר התיירות בני אלון: הוא כיהן כמה שנים כעוזר פרלמנטרי ואחרי כך היה מנכ"ל מולדת.
שר התיירות בני אלון: הוא דוקטורנט במדעי המדינה, בחור מוכשר ונחמד בעל יכולת ניהול.
שר התיירות בני אלון: הוא עבר והגיע לדיון בוועדה של הנציבות, בפני שלושה אנשים.
שר התיירות בני אלון: שניים אמרו שהאיש מוכשר ויש לו את הכישורים האקדמיים והיכולות המתאימות אבל הוא לא בשל לתפקיד.
שר התיירות בני אלון: אחד אמר שזה אפשרי.
שר התיירות בני אלון: אני לא רציתי לריב עם ההמלצה הזאת, והואיל וכבר פירסמתי שאני מעוניין בו וחסמו את דרכי, מיניתי אותו, בתאום עם נציב שירות המדינה, כיועץ במשרת אמון, והמנכ"ל הוא אחד מן הסמנכ"לים שהיו במשרד.
שר התיירות בני אלון: היו שלושה סמנכ"לים ואחד מהם מונה בינתיים כמנכ"ל בפועל, שמו משה ריגל.
שר התיירות בני אלון: אינני יודע מה אעשה בתום שלושה חודשים בהם אני יכול להחזיק מנכ"ל בפועל.
שר התיירות בני אלון: במידה והנציבות תאשר את אריאל סנדר, כמו שנעשה במשרדים אחרים, יכול להיות שהוא יהיה המנכ"ל, אינני רוצה להתחייב כאן לשום דבר.
אבשלום וילן: ברצוני להבין, היתה מנכ"לית מקצועית למשרד אשר היתה בעלת השקפות פוליטיות הפוכות, אשר גנדי הביא אותה כבעלת מקצוע מחוץ למשרד.
אבשלום וילן: אני מבין שהיא הוחלפה.
אבשלום וילן: אם כך מי המנכ"ל בפועל?
שר התיירות בני אלון: המנכ"ל בפועל שמו משה ריגל, הוא איש המשרד, הסמנכ"ל הותיק ביותר במשרד.
שר התיירות בני אלון: אני רציתי למנות את אריאל סנדר, הוא בן כשלושים, בחור מוכשר, והיו מנכ"לים צעירים בהרבה ממנו, כולל נחמה רונן, שהיו חסרי ניסיון מקצועי.
שר התיירות בני אלון: אני חושב שלאיש יש את הכשרונות המתאימים אבל לא רציתי להתווכח עם הנציבות ולנסות למנות אותו באמצעות רוב בממשלה, למרות שיכול להיות שהייתי משיג זאת, כי יש הרבה ביקורת אצל שרים על פסילות של הנציבות.
שר התיירות בני אלון: במידה והנציב יגיע איתי להסכמה לגבי אריאל סנדר ויאשר את מינויו, יתכן שהוא יהיה שוב מועמד שלי.
שר התיירות בני אלון: עוד מוקדם לומר זאת.
שר התיירות בני אלון: מבלי לפגוע עלי לציין כי מצאתי שהמנכ"לית שהיתה בתפקיד לא התאימה לתפקיד בעת הזאת מבחינה מקצועית ועניינית, ואינני מצטער על השינוי.
שר התיירות בני אלון: ברצוני להעיר הערה נוספת לגבי הנושא של משרות אמון.
שר התיירות בני אלון: אני חידשתי משהו, ואני חושב שזהו חידוש מבורך.
שר התיירות בני אלון: החידוש הוא שיש משרה אחת שנקראת יועץ מקצועי, שהיא גם משרת אמון, ובה דווקא לא לקחתי משרת אמון וביקשתי מהגב' רות אקראי.
שר התיירות בני אלון: הנמצאת כאן, שהיא מהותיקות ביותר במשרד ולא הכרתי אותה לפני שהגעתי למשרד, למלא את התפקיד הזה.
שר התיירות בני אלון: אני ממליץ לנציבות שירות המדינה שהמשרה הזאת לא תהיה משרת אמון, כי חשוב שיהיה איש מקצועי מהמשרד שיודע לתאם בין הלשכה לבין המשרד, אחרת נוצרות שתי ממלכות וזה דבר מאוד שלילי.
שר התיירות בני אלון: מאוד רצוי שאחת מהמשרות שבאחריותה, נושא התיאום בין המשרד, עם הניסיון שלו ועם הוותק שלו, לבין הלשכה דווקא תהיה של מישהו עם ותק במשרד.
שר התיירות בני אלון: זה בנושא המינויים.
שר התיירות בני אלון: ברצוני לעבור לנושא הבא אלא אם כן משהו עדיין לא מובן.
אמנון רובינשטיין: לא מובן לי מהם הכישורים של הבחור שאתה רוצה למנות כמנכ"ל.
אמנון רובינשטיין: אמרת שהוא דוקטורנט במדע המדינה.
שר התיירות בני אלון: אמרתי שיש לו כישורים אקדמיים, כישורים מנהיגותיים ומינהליים.
שר התיירות בני אלון: הוא היה מנכ"ל מולדת ועשה את עבודתו יפה מאוד, אני ראיתי איך הוא עובד.
שר התיירות בני אלון: הוא גם התנסה פה בכנסת במשך מספר שנים.
שר התיירות בני אלון: אני גם ראיתי אותו פועל במועצה מקומית של היישוב שלו.
שר התיירות בני אלון: בנציבות החליטו שהוא לא בשל ואני מצטער על כך, לדעתי היו צריכים לתת לו צ'אנס.
שר התיירות בני אלון: אני אבדוק עם הנציב ואם יש סיכוי אביא אותו שוב.
שר התיירות בני אלון: לא אביא אותו אם הנציב יגיד לי שאין לכך סיכוי.
שר התיירות בני אלון: לגבי השקפת ח"כ וילן אם כן או לא טוב שהמנכ"ל הוא משרת אמון, דע לך שלדעתי שר שאין לו מנכ"ל שרואה איתו עין בעין, יהיה לו קשה לתפקד, הוא הופך להיות שר מיותר, מרחף, וזה חבל מאוד.
שר התיירות בני אלון: שר צריך להיות מחובר למנכ"ל שלו, אבל לא טוב שהשר יהיה מנכ"ל.
שר התיירות בני אלון: כרגע אני לא מרוצה מהמצב בו אין מנכ"ל קבוע כי זה מפיל עלי המון עול מקצועי.
אבשלום וילן: ברצוני להשיג עוד השגה אחת בנושא זה.
אבשלום וילן: אני חושב שאחת הבעיות החולות של הפוליטיקה הישראלית, ואפלטון כבר התריע על כך, היא שבעצם את המדינה ינהלו פילוסופים.
אבשלום וילן: העובדה שבנימין נתניהו הגיע למשרה בכירה ביותר ללא ניסיון ניהולי פגמה בתפקודו.